L’esport inundarà Burjassot, del 6 al 17 de juny, en les XXXIII Olimpíades Escolars
2025-07-24

La Regidoria d’Esports de l’Ajuntament de Burjassot, dirigida per Juan Gabriel Sánchez, està ultimant els preparatius perquè, del 6 al 17 de juny, l’esport siga el protagonista indiscutible de l’activitat en el municipi. Ho serà dins de les XXXIII Olimpíades Escolars de Burjassot.

Les competicions esportives i les exhibicions dels cursos de les Escoles Esportives, tant de xiquets com d’adults, faran que els espais esportius de Burjassot s’òmpliguen d’esportistes disposats a gaudir del seu esport favorit mostrant tot el que han aprés al llarg del curs, iniciat el mes d’octubre passat.

A les competicions de futbol sala, bàsquet, tennis o handbol, entre altres modalitats esportives dins de la Setmana Esportiva, s’uniran les exhibicions de dansa i karate, el 9 de juny; dels cursos de pilates, zumba, gimnàstica de majors i manteniment i taitxí, el dia 13 de juny; natació artística, el dia 14 de juny; gimnàstica aeròbica i patinatge, el 16 de juny i els xiquets i xiquetes de Funky, el 20 de juny.

A més, hi haurà una gran festa final de final de curs a la qual estan convidats a participar totes les alumnes i els alumnes de les Escoles Esportives Municipals. Aquesta gran festa, amb inflables d’aigua, fira de jocs, música i berenar per a tots els participants tindrà lloc el divendres 17 de juny a partir de les 17.00 hores en la Piscina d’Estiu, en el Poliesportiu Municipal.

Seran 15 dies d’intensa activitat a Burjassot en els quals, com s’ha assenyalat, l’esport serà el protagonista indiscutible.